
తిరునల్వేలి : తమిళ తంబీలకు మళ్ళీ కోపం వచ్చింది. నదిలో మోకాలి లోతున దిగి నిరసన తెలుపుతున్నారు. పెప్సీ, కోకా కోలా కంపెనీలు తమిరభరణి నది నుంచి నీటిని తీసుకోవచ్చునని హైకోర్టు ఇచ్చిన తీర్పుపై ఆగ్రహం వ్యక్తం చేస్తూ దీక్ష నిర్వహించారు. సాగు నీటి కొరత వేధిస్తున్నప్పటికీ ఈ కేసులో తగిన చర్యలు తీసుకోవడంలో అధికారులు విఫలమయ్యారని ఆరోపించారు. రాష్ట్ర ప్రభుత్వానికి వ్యతిరేకంగా పెద్ద ఎత్తున నినాదాలు చేశారు.తమిరభరణి నది నీటిని పెప్సీ, కోకా కోలా సాఫ్ట్ డ్రింక్ల తయారీకి, ప్యాకేజ్డ్ వాటర్ బాటిల్స్ తయారీకి వాడుకోవచ్చునని హైకోర్టు గురువారం తీర్పు చెప్పింది. అయితే గత నవంబరులో ఇచ్చిన తీర్పులో ఈ నది నీటిని పెప్సీ, కోకా కోలా కంపెనీలు వాడుకోరాదని తీర్పు చెప్పింది. దీనిపై ఆ కంపెనీలు హైకోర్టును ఆశ్రయించాయి. తాము నదిలోని మిగులు జలాలనే వాడుకుంటున్నామని, తమపై విధించిన నిషేధాన్ని ఎత్తేయాలని కోరాయి.తమిళనాడు ట్రేడర్స్ ఫెడరేషన్ ఇచ్చిన పిలుపు మేరకు కోకా కోలా, పెప్సీ సాఫ్ట్ డ్రింక్ల అమ్మకాలపై నిషేధం బుధవారం నుంచి అమలవుతోంది. ఈ కంపెనీల డ్రింక్లు విషపూరితమని ఈ ఫెడరేషన్ అధ్యక్షుడు ఏఎం విక్రమ రాజా ఆరోపించారు.

tirunalveli : tamila tambeelaku mallee kopam vachindi. nadilo mokali lothuna digi nirasana teluputunnaru. pepsi, koka kola companylu tamirabharani nadi nunchi neetini teesukovachhunani hycortu ichina teerpupai aagraham vyaktam chestu deeksha nirvahinchaaru. saagu neeti korata vedhistunnappatiki ee kesulo tagina charyalu teesukovadamlo adhikaarulu viphalamayyaarani aaropinchaaru. rashtra prabhutvaaniki vyatirekamgaa pedda ettuna ninaadaalu chesaru.tamirabharani nadi neetini pepsi, koka kola saft drinkla tayaareeki, packaged water batils tayaareeki vaadukovachhunani hycortu guruvaram teerpu cheppindi. ayithe gatha navambarulo ichina teerpulo ee nadi neetini pepsi, koka kola companylu vaadukoraadani teerpu cheppindi. deenipai aa companylu haikortunu aasrayinchaayi. taamu nadilooni migulu jalalane vaadukuntunnaamani, tamapai vidhinchina nishedhaanni etteyaalani korai.tamilanadu traders federation ichina pilupu meraku koka kola, pepsi saft drinkla ammakaalapai nishedham budhavaaram nunchi amalavutondi. ee companyla drinklu vishapuuritamani ee federation adhyakshudu am vikrama raja aaropinchaaru.